Karl ankom på lørdagen og ble høytidelig tatt imot av Hadrian og romerne. De neste tre dagene viet de til religiøse riter, onsdagen til statsanliggender. Det varige resultat av dette historiske møtet var den berømte , som i elleve århundrer skulle være pavenes statsforfatning for Kirkestaten. Nominelt var Hadrian dermed monark over to tredeler av Den italienske halvøy, men hans reelle innflytelse var ytterst liten. De pavelige krav fra donasjonen kunne ikke hevdes over en stor del av det utlovde territoriet. Karl var tvunget til flere felttog over Alpene.